Ο **Γυμναστικός Σύλλογος Παλαμά «Οι Τιτάνες»** είναι ελληνικό αθλητικό σωματείο, που δραστηριοποιείται με έδρα την περιοχή του Παλαμά, στην Καρδίτσα. Επίσημο έτος ίδρυσής του είναι το 1979 και οι αθλητές του αγωνίζονται με χρώματα το μπλε και το λευκό. Έδρα της ομάδας είναι το Κλειστό Γυμναστήριο Παλαμά «Αεθλίου Μέλαθρον», χωρητικότητας 350 θεατών. Διατηρεί τμήματα ανδρικής και γυναικείας καλαθοσφαίρισης, καθώς και τμήματα υποδομής για νεαρές πετοσφαιρίστριες.

Τμήμα καλαθοσφαίρισης ανδρών
----------------------------

Κύριο λήμμα: Τιτάνες Παλαμά (καλαθοσφαίριση ανδρών)
Το ανδρικό τμήμα καλαθοσφαίρισης του συλλόγου ιδρύθηκε τη δεκαετία του 1980 και ανήκει στο δυναμικό των ομάδων της Ένωσης Σωματείων Καλαθοσφαίρισης Θεσσαλίας. Κατά τη έτη 1996, 1999 και 2012 κατέκτησε τη μεγαλύτερη διάκριση σε τοπικό επίπεδο, το Πρωτάθλημα της Α1 Κατηγορίας Ανδρών. Και τα τρία τρόπαια συνοδεύτηκαν από άνοδο στη Γ' Εθνική Κατηγορία. Το υψηλότερο επίπεδο στο οποίο έχει ποτέ φτάσει ο σύλλογος είναι η Β' Εθνική μετρώντας 4 συμμετοχές.

Ακαδημίες συλλόγου
------------------

  

Μεγάλες επιτυχίες έχουν σημειωθεί και στα κλιμάκια του συλλόγου. Το τμήμα κορασίδων-νεανίδων το διάστημα 2012-2019 κατακτά 8 πρωταθλήματα ΕΣΚΑΘ. Συγκεκριμένα 7 διαδοχικά πρωταθλήματα κορασίδων και 1 νεανίδων. Το 2013-14 και το 2016-17 το τμήμα κορασίδων κατακτά το πρωτάθλημα βορείου Ελλάδος και προκρίνεται στην τελική φάση του πανελληνίου πρωταθλήματος. Στη τελική φάση του πανελληνίου πρωταθλήματος κατέκτησε και στις δύο συμμετοχές την 5η θέση. Με κορμό τις κορασίδες-νεανίδες του συλλόγου το Γενικό Λύκειο Παλαμά το 2019 συμμετέχει για πρώτη φορά στο FINAL FOUR του σχολικού πρωταθλήματος Ελλάδας-Κύπρου! Μάλιστα η ΕΟΚ στο επίσημο ranking της κατατάσσει την ομάδα των Τιτάνων Παλαμά στη 16η θέση!

Σεζόν 2022-2023
---------------

Τη σεζόν 2022-23 οι Τιτάνες Παλαμά αγωνίστηκαν στον 4ο όμιλο της Γ' Εθνικής κατηγορίας. Το τέλος της αγωνιστικής περιόδου βρήκε την ομάδα στην τέταρτη θέση που σήμαινε και την πρόκριση στα μπαράζ ανόδου για τη Β' Εθνική. Στον ημιτελικό των μπαράζ η ομάδα των Τιτάνων αποκλείστηκε από την ομάδα του Γ.Σ. Αλμυρού με 3-2 στις νίκες.

ROSTER| ΟΝΟΜΑ | ΘΕΣΗ | ΗΛΙΚΙΑ | ΠΡΟΗΓΟΥΜΕΝΗ ΟΜΑΔΑ |
| --- | --- | --- | --- |
| ΙΠΠΟΚΡΑΤΗΣ ΣΦΑΚΙΑΝΟΣ | 4-5 | 1980 | ΗΦΑΙΣΤΟΣ ΚΑΡΔΙΤΣΑΣ |
| ΦΑΛΙΑΚΗΣ ΣΩΤΗΡΗΣ | 1 | 1997 | ΑΚΑΔΗΜΙΕΣ ΤΙΤΑΝΩΝ |
| ΦΑΛΙΑΚΗΣ ΒΑΓΓΕΛΗΣ | 2 | 1993 | ΟΛΥΜΠΙΑΚΟΣ ΚΑΡΔΙΤΣΑΣ |
| ΑΡΧΟΝΤΟΥΛΗΣ ΚΩΝ/ΝΟΣ | 5 | 1992 | ΑΚΑΔΗΜΙΕΣ ΤΙΤΑΝΩΝ |
| ΤΣΟΥΜΑΣ ΓΙΩΡΓΟΣ | 3-4 | 1994 | ΦΑΡΣΑΛΑ |
| ΜΠΟΥΣΚΟΛΙΤΗΣ ΒΑΣΙΛΗΣ | 3-4 | 1997 | ΝΙΚΗ ΒΟΛΟΥ |
| ΚΙΤΣΙΟΣ ΒΑΣΙΛΗΣ | 5 | 2004 | ΚΕΡΑΥΝΟΣ ΛΑΡΙΣΑΣ |
| ΜΑΝΟΣ ΘΑΝΑΣΗΣ | 2 | 2003 | ΚΕΡΑΥΝΟΣ ΛΑΡΙΣΑΣ |
| ΑΝΤΩΝΙΟΥ ΝΙΚΟΣ | 2 | 1991 | ΑΝΑΓΕΝΗΣΣΗ ΚΑΡΔΙΤΣΑΣ |
| ΛΟΛΑΣ ΔΗΜΗΤΡΗΣ | 4-5 | 1986 | ΝΙΚΗ ΒΟΛΟΥ |
| ΣΑΡΙΜΠΑΛΙΔΗΣ ΚΩΝ/ΝΟΣ | 1 | 1986 | ΝΙΚΗ ΒΟΛΟΥ |
| ΛΑΪΟΣ ΜΑΡΙΟΣ | 1 | 2004 | ΣΠΑΡΤΑΚΟΣ ΛΑΡΙΣΑΣ |
| ΤΣΟΥΜΑΣ ΣΙΛΑΣ | 2 | 1998 | ΕΡΜΗΣ ΣΧΗΜΑΤΑΡΙΟΥ |
| ΧΑΣΙΩΤΗΣ ΑΛΕΞΑΝΔΡΟΣ | 2-1 | 2001 | ΓΣ ΝΙΚΑΙΑ |

* Προπονητές: Βαρδακούλης Λάμπρος, Φλώρος Νίκος

Παραπομπές
----------

1. ↑  «Κλειστό Παλαμά "Αεθλίου Μέλαθρον"» Αρχειοθετήθηκε 2016-05-16 στο Wayback Machine. πληροφορίες στον ιστότοπο Gipeda.gr.

Εξωτερικοί σύνδεσμοι
--------------------

* Επίσημος ιστότοπος

|  |  |
| --- | --- |
| 

|  |
| --- |
| * Πύλη:Καλαθοσφαίριση
 |

 |